เตี๋ยวบ้านเพ ร้านก๋วยเตี๋ยวเปิดใหม่ ใหญ่โตขนาด 3 คูหาในย่านสมุทรปราการ สโลแกนร้าน เตี๋ยวบ้านเพ อร่อยไม่ต้องปรุง แต่ไปลองมาแล้วขอแค่ 2.5 ดาวนะจ๊ะ

ร้านนี้น่าจะเปิดได้ประมาณไม่ถึงเดือนดี มีลูกค้ามาอุดหนุน อุ่นหนาฝาคั่งในช่วงบ่ายวันหยุดที่ได้ไปทานมา 

ตัวร้านตั้งอยู่ริมถนนศรีนครินทร์ ฝั่งขาเข้ากรุงเทพ ถ้าลงจากวงแหวนกาญจนาภิเษก ด่านบางเมือง ทางออกไปบางกะปิ จะเลยทางลงวงแหวนมาประมาณ 500 เมตร อยู่เลยร้านลาบเป็ดหนองแดมาหน่อย ที่จอดรถสามารถจอดได้ริมถนนด้านหน้า ซึ่งก็มีที่จอดไม่ค่อยเยอะ เลยได้เห็นจอดซ้อนคันกันเลย แต่จริงๆ สามารถขับวนไปจอดด้านหลังร้านได้นะ มีที่ริมถนนพอให้จอด สะดวกกว่าเยอะ

ลองเสิร์ชๆดู ร้านนี้เหมือนจะมีหลายสาขาเหมือนกัน และไม่รู้ว่าเกี่ยวอะไรกับเตี๋ยวกั้งบ้านเพมั้ย คนถึงล้นหลาม เหมือนมีชื่อบ้านเพพะยี่ห้อการันตียังงั้นล่ะ รายการเมนูจะมีใบมาให้ติ๊กเลือกว่าต้องการอะไรยังไงบ้าง 1 ใบต่อ 1 รายการนะจ๊ะ อย่าไปใส่ 2-3 รายการในใบเดียว คนทำงง!! 

สำหรับรายการมีแบบเย็นตาโฟ,ต้มยำ หรือน้ำใส แต่ที่จะแปลกแตกต่างกันก็ตรงการเลือกเครื่องล่ะ ส่วนที่เป็นไฮไลท์น่าจะเป็นแบบชามยักษ์ที่สามารถทานได้ 3-4 คนเลย แต่ที่ดูๆ ก็ไม่เห็นรายไหนสั่งทานนะ

สำหรับร้านนี้ที่เห็นมีแปลกกว่าร้านอื่นคือเส้นบะหมี่งาดำและบะหมี่โฮลวีท ที่ไม่ค่อยเห็นที่ไหน เลยลองทานดู

@ บะหมี่งาดำ เย็นตาโฟต้มยำแห้งเครื่องเลือกแบบหมูทรงเครื่อง มีเครื่องให้มาอย่างละชิ้นๆ กระจุ๋มกระจิ๋ม น้ำซอสเย็นตาโฟต้มยำแบบแห้งนี่เท่าที่ทานดูของร้านนี้เหมือนจะแปลกๆ ออกเหนียวๆเหมือนกัน แต่ไม่ได้เข้มข้น เผ็ด เปรั้ยว ซี้ด เหมือนต้มยำที่เคยๆทาน จะหาเครื่องปรุงก็หาไม่มี เพราะของเขาไม่ต้องปรุง ส่วนรสชาติเครื่องถือว่าใช้ได้นะ ทั้งหมู ลูกชิ้น เกี๊ยวปลา เกี๊ยวกรอบ แต่เทียบกับปริมาณแล้ว ส่วนตัวรู้สึกไม่คุ้มเท่าไหร่

@ วุ้นเส้นน้ำใสของเด็ก เขียนสั่งไม่ผักชัด แต่ได้ผักมาเป็นของแถมประปราย รสชาติน้ำก๋วยเตี๋ยวนี่ลองซดดูแล้ว ต้องกึกแล้วลองตักซดดูใหม่หลายๆรอบล่ะ ไม่ใช่เพราะชอบนะ แต่มันรสอ่อนเกินไปจนบรรยายไม่ถูก คืออารมณ์ประมาณยังไม่กลมกล่อมเท่าที่ควรนะ รายการนี้นี่เอาจริงๆต้องปรุงชัดเจนเลยถึงจะมีรสชาตินะ

สรุปโดยส่วนตัว ในร้ายก๋วยเตี๋ยวสไตล์เดียวกัน มีร้านที่ชอบมากกว่าอีกหลายร้าน ทั้งรสชาติที่ค่อนข้างธรรมดา ปริมาณค่อนข้างน้อย ถึงแม้ราคาจะดูไม่สูงมากก็เหอะ เลยมองว่าไม่ค่อยคุ้มเท่าไหร่ 

ข้อดีของร้านนี้มีที่ความสะอาดค่อนข้างดี ร้านเป็น open air ถึงแม้จะเป็นตึกแถว แต่ลมพัดโกรกจากด้านหน้าออกด้านหลัง เย็นสบายมากๆ ลูกค้านั่งทานกันเยอะ แต่รออาหารก็ไม่ถึงกับนานเท่าไหร่ เอาเป็นว่าความชอบใครก็ลองไปทานแล้วตัดสินใจกันดูล่ะกัน 

